
[bookmark: _Hlk116395315]ประกาศสำนักงานคณะกรรมการกำกับหลักทรัพย์
และตลาดหลักทรัพย์
ที่  สจ.  ๔๖/๒๕๖๕
เรื่อง  การคำนวณราคาเสนอขายหลักทรัพย์และการกำหนดราคาตลาด
เพื่อการพิจารณาการเสนอขายหุ้นที่ออกใหม่ในราคาต่ำ


โดยที่ข้อ  ๒๗  วรรคสอง  แห่งประกาศคณะกรรมการกำกับตลาดทุน  ที่  ทจ.  ๓๙/๒๕๕๙  เรื่อง  การขออนุญาตและการอนุญาตให้เสนอขายหุ้นที่ออกใหม่  ลงวันที่  ๓๐  กันยายน  พ.ศ.  ๒๕๕๙  กำหนดให้วิธีการคำนวณราคาเสนอขายและการกำหนดราคาตลาดเพื่อการพิจารณาการเสนอขายหุ้น
ที่ออกใหม่ในราคาต่ำ  เป็นไปตามหลักเกณฑ์ที่สำนักงานประกาศกำหนด  และโดยที่ประกาศเกี่ยวกับการออกและเสนอขายหลักทรัพย์ที่ออกโดยบริษัทต่างประเทศ  หลักทรัพย์ที่เสนอขายต่อกรรมการ
หรือพนักงาน  และหลักทรัพย์แปลงสภาพ  รวมทั้งประกาศเกี่ยวกับการยกเว้นการยื่นแบบแสดงรายการข้อมูลการเสนอขายหลักทรัพย์ในกรณีที่บริษัทมหาชนจำกัดทำการจำหน่ายหุ้นที่บริษัทซื้อคืน  กำหนดให้การพิจารณาการเสนอขายหุ้นที่ออกใหม่ในราคาต่ำเป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการคำนวณราคาเสนอขายและการกำหนดราคาตลาด
เพื่อการพิจารณาการเสนอขายหุ้นที่ออกใหม่ในราคาต่ำ  ดังนั้น  เพื่อประโยชน์ในการดังกล่าว  สำนักงานออกประกาศไว้ดังต่อไปนี้
ข้อ	๑	ในประกาศนี้
“หลักทรัพย์”  หมายความว่า  หุ้น  ใบสำคัญแสดงสิทธิที่จะซื้อหุ้น  หรือหุ้นกู้แปลงสภาพ
“หุ้น”  หมายความว่า  หุ้น  หรือหุ้นรองรับ
“หุ้นรองรับ”  หมายความว่า  หุ้นที่ออกใหม่เพื่อรองรับการใช้สิทธิตามใบสำคัญแสดงสิทธิที่จะซื้อหุ้นหรือหุ้นกู้แปลงสภาพ
“บริษัทในไลฟ์เอ็กซ์เช้นจ์”[footnoteRef:1]๑  หมายความว่า  บริษัทมหาชนจำกัดที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย  ซึ่งตลาดหลักทรัพย์แห่งประเทศไทยกำหนดให้มีการซื้อขายหุ้นของบริษัทในตลาดหลักทรัพย์ไลฟ์เอ็กซ์เช้นจ์ [1: ๑ แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สจ.  ๒๓/๒๕๖๙  เรื่อง  การคำนวณราคาเสนอขายหลักทรัพย์และการกำหนดราคาตลาดเพื่อการพิจารณาการเสนอขายหุ้นที่ออกใหม่ในราคาต่ำ  (ฉบับที่  ๒)  ลงวันที่  ๑๒  ตุลาคม  พ.ศ.  ๒๕๖๙  
(มีผลใช้บังคับเมื่อวันที่  ๑  พฤศจิกายน  พ.ศ.  ๒๕๖๙)] 

ข้อ	๒	เพื่อประโยชน์ในการพิจารณาว่าการเสนอขายหุ้นที่ออกใหม่ในกรณีใดมีลักษณะ
เป็นการเสนอขายหุ้นที่ออกใหม่ในราคาต่ำ  ให้การคำนวณราคาเสนอขายหลักทรัพย์และการกำหนดราคาตลาดเป็นไปตามหลักเกณฑ์ในข้อ  ๓  และข้อ  ๔  แล้วแต่กรณี
ข้อ	๓	ราคาเสนอขายหลักทรัพย์  ให้คำนวณดังนี้
(๑)	กรณีเสนอขายหุ้น  ให้ใช้ราคาเสนอขายต่อผู้ลงทุน
(๒)	กรณีเสนอขายหุ้นกู้แปลงสภาพ  ให้ใช้ราคาเสนอขายหุ้นกู้แปลงสภาพหารด้วยอัตรา
แปลงสภาพ
(๓)	กรณีเสนอขายใบสำคัญแสดงสิทธิที่จะซื้อหุ้น  ให้ใช้ราคาเสนอขายใบสำคัญแสดงสิทธิ
ที่จะซื้อหุ้นรวมกับราคาใช้สิทธิที่จะซื้อหุ้นตามใบสำคัญแสดงสิทธินั้น
(๔)	กรณีเสนอขายหุ้นควบคู่ไปกับใบสำคัญแสดงสิทธิที่จะซื้อหุ้น  ให้คำนวณดังนี้
((Ps)  (Qs))  +  ((Pw)(Qw))  +  ((Ep)( Qx)) 
                  Qs  +  Qx
ทั้งนี้  โดยที่
Ps	=  ราคาเสนอขายหุ้น
Qs	=  จำนวนหุ้นที่เสนอขายควบคู่ไปกับใบสำคัญแสดงสิทธิที่จะซื้อหุ้น
Pw	=  ราคาเสนอขายใบสำคัญแสดงสิทธิที่จะซื้อหุ้น
Qw	=  จำนวนใบสำคัญแสดงสิทธิที่จะซื้อหุ้นที่เสนอขายควบคู่ไปกับหุ้น
Ep	=  ราคาใช้สิทธิที่จะซื้อหุ้นตามใบสำคัญแสดงสิทธิที่จะซื้อหุ้น
Qx	=  จำนวนหุ้นที่จะได้รับจากการใช้สิทธิที่จะซื้อหุ้นตาม  Qw


ข้อ	๔[footnoteRef:2]๑	ในการกำหนดราคาตลาดของหุ้น  ให้ใช้ราคาหรือมูลค่า  ดังต่อไปนี้ [2: ๑ แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์  ที่  สจ.  ๒๓/๒๕๖๙  เรื่อง  การคำนวณราคาเสนอขายหลักทรัพย์และการกำหนดราคาตลาดเพื่อการพิจารณาการเสนอขายหุ้นที่ออกใหม่ในราคาต่ำ  (ฉบับที่  ๒)  ลงวันที่  ๑๒  ตุลาคม  พ.ศ.  ๒๕๖๙  
(มีผลใช้บังคับเมื่อวันที่  ๑  พฤศจิกายน  พ.ศ.  ๒๕๖๙)] 

(๑)	กรณีหุ้นของบริษัทในไลฟ์เอ็กซ์เช้นจ์  ให้ใช้มูลค่าที่สูงกว่าระหว่างมูลค่าดังนี้  
(ก)	ราคาถัวเฉลี่ยถ่วงน้ำหนัก 
(ข)	มูลค่าทางบัญชี  (book  value) 
(๒)	กรณีหุ้นของบริษัทอื่นนอกจาก  (๑)  ให้ใช้ราคาถัวเฉลี่ยถ่วงน้ำหนักก่อน  เว้นแต่ในกรณี
ที่มีเหตุให้ไม่สามารถคำนวณราคาถัวเฉลี่ยถ่วงน้ำหนัก  หรือในกรณีที่พิจารณาสภาพคล่องของการซื้อขายหลักทรัพย์แล้วมีเหตุอันสมควรเชื่อได้ว่าราคาถัวเฉลี่ยถ่วงน้ำหนักไม่เหมาะสมที่จะใช้เป็นราคาตลาด  
ให้ใช้ราคาดังนี้  ตามลำดับ
(ก)	ราคา  Book  Building
(ข)	ราคายุติธรรม  กรณีมีเหตุให้ไม่สามารถใช้ราคาตาม  (ก)
ข้อ	๕	เพื่อประโยชน์ในการปฏิบัติตามข้อ  ๔
(๑)	ราคาถัวเฉลี่ยถ่วงน้ำหนัก  ได้แก่  ราคาถัวเฉลี่ยถ่วงน้ำหนักของหุ้นในตลาดหลักทรัพย์ย้อนหลังไม่น้อยกว่า  ๗  วันทำการติดต่อกันแต่ไม่เกิน  ๑๕  วันทำการติดต่อกัน  ก่อนวันกำหนดราคาเสนอขาย  ทั้งนี้  วันกำหนดราคาเสนอขายให้เป็นไปตามมติคณะกรรมการบริษัท  ซึ่งเป็นวันใดวันหนึ่งดังนี้
(ก)	วันที่คณะกรรมการมีมติกำหนดราคาเสนอขาย
(ข)	วันแรกที่เสนอขายต่อผู้ลงทุน
(ค)	วันที่ผู้ลงทุนมีสิทธิแปลงสภาพตามหุ้นกู้แปลงสภาพ  หรือมีสิทธิซื้อหุ้นตามใบสำคัญแสดงสิทธิที่จะซื้อหุ้น
ในกรณีที่คณะกรรมการเห็นว่ามีเหตุอันสมควรเมื่อพิจารณาถึงประโยชน์ที่ดีที่สุดของบริษัท คณะกรรมการของบริษัทอาจกำหนดราคาเสนอขายโดยมีส่วนลดได้แต่ต้องไม่เกินร้อยละ  ๑๐  ของราคาที่คำนวณได้ตามวรรคหนึ่ง  โดยในการกำหนดส่วนลดดังกล่าวคณะกรรมการได้พิจารณาจากสภาวะตลาด  ณ  ขณะนั้นด้วยแล้ว
(๒)	ราคา  Book  Building  ได้แก่  ราคาที่กำหนดโดยผ่านกระบวนการวิเคราะห์เปรียบเทียบกับความต้องการซื้อและความต้องการขายหุ้นที่ออกใหม่ของบริษัท  ณ  ระดับราคาที่ต้องการ  ซึ่งผ่านการสำรวจโดยบริษัทหลักทรัพย์  ตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยแนวทางพิจารณาเกี่ยวกับการสำรวจความต้องการซื้อหลักทรัพย์  (book  building)  และการกำหนดราคาเสนอขายหลักทรัพย์ต่อประชาชนและบุคคลใด  ๆ  แทนราคาตาม  (๑)  ได้
(๓)	ราคายุติธรรม  ได้แก่  ราคายุติธรรมที่ประเมินโดยที่ปรึกษาทางการเงินที่อยู่ในบัญชี
ที่สำนักงานให้ความเห็นชอบ  แทนราคาตาม  (๑)  และ  (๒)  ได้
ข้อ	๖	ประกาศนี้ให้ใช้บังคับตั้งแต่วันที่  ๑  กรกฎาคม  พ.ศ.  ๒๕๖๖  เป็นต้นไป
ประกาศ  ณ  วันที่  ๒๘  ธันวาคม  พ.ศ.  ๒๕๖๕

